

**Португалия - Испания с Андалусия през Франция и Италия**

**Цена : 918 евро/ 1795 лева**

**Дата: 13.09.2013 г.**

Автобусна програма 17 дни / 16 нощувки

**ЦЕНАТА ВКЛЮЧВА:**

 - 16 нощувки със закуски в хотели 3\*\*\*: по една в района на Любляна, Торино, района на Монпелие, района на Аликанте, Гранада, Севиля, Саламанка, Лигурската Ривиера и Словения , по две в Лисабон и Мадрид и три в района на Коста Брава;

 - 3 вечери;

 - Местни екскурзоводи за обиколката на Кордоба, Севиля и Лисабон;

 - Екскурзовод на български език;

 - Транспорт с комфортен автобус

**ЦЕНАТА НЕ ВКЛЮЧВА:**

|  |
| --- |
|  - Медицинска застраховка за 17 дни с покритие 5000 евро за лица на възраст до 65 г - 15 лв, за лица на възраст от 65 г до 70 г - 22 лв, за лица на възраст от 70 г до 75 г – 30 лв, за лица на възраст от 75 г до 80 г – 37 лв; |

* Доплащане за единична стая – 288 евро;
* Входни такси за посещаваните туристически обекти по програмата, организирано посещение на Алхамбра - 32.00 ЕUR (включва предварително резервиран час за посещение, входна такса и беседа на придружаващ местен екскурзовод с превод на български език. Разрешеният брой за група е до 20 туристи. При по-голям брой желаещи се налага групата да се раздели на две, като всяка поотделно е с придружаващ екскурзовод).

|  |  |
| --- | --- |
|  |  |
|  |  |

**С тази екскурзия ще посетите:** Словения - Торино – Авиньон – Монпелие – Каркасон - Коста Брава - Валенсия – Бенидорм - Аликанте – Гранада – Кордоба – Севиля – Лисабон – Синтра – Кашкайш – Ещорил - Фатима – Саламанка - Толедо - Мадрид – Сарагоса - Коста Брава - Барселона – Арл – Лигурска Ривиера – Генуа

**ТУРИСТИЧЕСКА ПРОГРАМА:**

**1 Ден – София – Любляна**

Тръгване от София в 08:00 ч. от Национален стадион “Васил Левски” и в 08:30 ч. от автогара “Сердика”. Транзитно преминаване през Сърбия и Хърватска. Пристигане в Любляна вечерта. Настаняване в хотел в района на Любляна. Нощувка.

**2 Ден – Торино**

Закуска. Отпътуване за Италия. Пристигане късния следобяд в Торино - столицата на областта Пиедмонт, изящен бароков град, чието великолепие често се сравнява с това на Париж. Пешеходна обиколка с разглеждане отвън на следните забележителности: площад Карло – представителното лице на града с църквите Сан Карло и Санта Кристина, площад Кастело, приютил пищния дворец Мадама и музея на древното изкуство, Kралският дворец и Катедралата. Настаняване в хотел в района. Нощувка.

**3 Ден - Авиньон – Монпелие**

Закуска. Отпътуване за френската провинция Прованс и Авиньон, известен като „втори Рим”, градът с най-красивия и най-големия архитектурен готически ансамбъл, състоящ се от Папския дворец,Катедралата и моста Свети Бенезе(UNESCO). Продължаване за Монпелие. Настаняване в хотел в района. Нощувка.

**4 Ден - Монпелие – Каркасон – Коста Брава/ Коста дел Маресме**

Закуска. Разходка из Стария град на Монпелие и площада на Комедията, заобиколен от Операта и Еспланадата. Отпътуване за Каркасон (UNESCO), познат като най- цялостно укрепеният средновековен град в Европа, запазил се до днес. Туристическа програма - Базиликата Сен Назер, Нарбонската врата, Къщата на Инквизицията. Продължаване за Испания. Пристигане в едно от курортните селища на Испанската Ривиера /Коста Брава или Коста дел Маресме/, разположени до Барселона. Настаняване в хотел. Вечеря. Нощувка.

**5 Ден - Валенсия – Бенидорм – Аликанте**

Закуска. Отпътуване за Валенсия. Разходка из старата част с Катедралата, Кулата Мигелете, площада на Кметството. Посещение на “Града на бъдещето”. Продължаване за Аликанте с попътна спирка в известния курорт Бенидорм. Пристигане в столицата на Коста Бланка, един от най – популярните туристически региони в Европа. Настаняване в хотел. Нощувка.

**6 Ден - Мурсия – Гранада**

Закуска. Отпътуване през Мурсия за Андалусия – родината на фламенкото и борбата с бикове. Пристигане в Гранада. Туристическа програма – дворецът Аламбра, един от върховете в ислямското изкуство(изисква се предварителна заявка за резервация на час за влизане), градините на Женералифе (UNESCO). Настаняване в хотел. Нощувка.

**7 Ден - Кордоба – Севиля**

Закуска. Отпътуване за Кордоба. Туристическа програма: историческият център (UNESCO), римският мост, кулата Калаора, Еврейският квартал със Синагогата и старата джамия Ла Мескита. Продължаване за Севиля. Настаняване в хотел. Нощувка.

**8 Ден - Севиля – Лисабон**

Закуска. Туристическа програма в Севиля: Хиралда и Катедралата (UNESCO), Дворецът Алкасар (UNESCO), кварталът Санта Крус. Отпътуване за Португалия. Настаняване в хотел в Лисабон. Нощувка.

**9 Ден - Лисабон – Синтра – Кабо да Рока – Кашкайш – Ещорил**

Закуска. Туристическа програма в Лисабон. Обиколката започва от оживения площад Росио, истинския център на града, следва кулата Белем (UNESCO), Манастирът Жеронимос (UNESCO), Музеят на каляските. Продължаване за най – западната точка на Европа Кабо да Рока. Спирка за разглеждане на Националния Дворец Синтра (UNESCO), в отдавна предпочитаното място от португалските крале и английските благородници. Разходка из красивия морски курорт Кашкайш и минаване през Ещорил. Връщане в Лисабон. По желание и срещу допълнително заплащане посещение на фолклорно заведение (Фадо). Нощувка.

**10 Ден - Фатима – Саламанка**

Закуска. Отпътуване за Фатима, едно от най – известните поклоннически места в Европа, свързано с чудотворното появяване на Света Богородица и нейните предсказания за бъдещето на света. Продължаване за Испания.. Пристигане вечерта в Саламанка. Настаняване в хотел. Нощувка.

**11 Ден - Саламанка – Толедо – Мадрид**

Закуска. Разходка из старата част на Саламанка (UNESCO). Отпътуване за Толедо. Разглеждане на историческия град (UNESCO) с Катедралата, църквата Санто Томе, Синагогата. Продължаване за Мадрид. Настаняване в хотел. Свободно време. Нощувка.

**12 Ден – Мадрид**

Закуска. Туристическа полудневна програма в Мадрид – площад Испания, площад Ориенте, Катедралата Свети Исидор, Кралският дворец, площад Пуерта дел Сол, площад Майор. Свободно време. По желание посещение на музея Прадо. Нощувка.

**13 Ден- Мадрид – Сарагоса - Коста Брава/ Маресме**

Закуска. Отпътуване за Коста Брава/Маресме с кратък престой в Сарагоса – столицата на провинция Арагон с посещение на Катедралата Пилар. Късно настаняване в хотел в едно от курортните селища. Вечеря. Нощувка.

**14 Ден - Барселона – Коста Брава/ Коста дел Маресме**

Закуска. Отпътуване за Барселона. Панорамна автобусна обиколка, включваща старото пристанище с паметника на Колумб, Ла Педрера (UNESCO), Ла Саграда Фамилия, парка Гуел (UNESCO), Националния дворец, хълма Монджуик с “Олимпийския пръстен”. Пешеходна разходка по известната улица Лас Рамблас, из Готическия квартал и площад Реал. Свободно време. Връщане в хотела на Коста Брава/Маресме. Вечеря. По желание и срещу допълнително заплащане фламенко шоу. Нощувка.

**15 Ден - Прованс – Арл - Лигурска Ривиера**

Закуска. Отпътуване за Франция и областта Прованс. Попътна спирка за снимки на известния и единствен останал невредим вече 2000 г. римски акведукт Пон дьо Гар. Продължаване за Италия през Арл. Наричан още “душата на Прованс”, този град на река Рона привлича като магнит археолози, любители на изкуството и историци. Пристигане на Лигурска Ривиера. Настаняване в хотел. Нощувка.

**16 Ден - Генуа –Словения**

Закуска. Отпътуване за Генуа. Туристическа програма: площад Ферари - сърцето на града, църквата Сан Матео, Катедралата Сан Лоренцо. Продължаване за Словения. Настаняване вечерта в хотел. Нощувка.

**17 Ден – България**

Закуска. Продължаване за България. Пристигане в София вечерта